(Návrh)

**ZÁKON**

z ... 2025,

**ktorým sa mení a dopĺňa zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov sa mení a dopĺňa takto:

1. V § 1 písm. b) sa na konci vypúšťa čiarka a pripájajú sa tieto slová: „a noriem,1)“.

Poznámka pod čiarou k odkazu 1 znie:

„1) Čl. 2 bod 1 nariadenia Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (Ú. v. EÚ L 316, 14.11.2012).“.

1. V § 1 písm. e) sa za slovom „dopravy“ vypúšťa čiarka a slová „výstavby a regionálneho rozvoja“.
2. V § 2 sa za odsek 1 vkladá nový odsek 2, ktorý znie:

„(2) Kooperatívnym inteligentným dopravným systémom je inteligentný dopravný systém, ktorý umožňuje interakciu a spoluprácu prostredníctvom výmeny zabezpečených a dôveryhodných správ bez akýchkoľvek predchádzajúcich poznatkov o sebe a nediskriminačným spôsobom.“.

Doterajšie odseky 2 až 6 sa označujú ako odseky 3 až 7.

1. V § 2 ods. 3 sa za slovo „infraštruktúry“ vkladá čiarka a slová „udržateľnej mobilite“, za slovom „efektívnosti“ a „pohodliu“ sa slovo „a“ nahrádza slovom „alebo“ a na konci sa pripája táto veta: „Služba inteligentných dopravných systémov sa môže poskytovať aj prostredníctvom kooperatívnych inteligentných dopravných systémov.“.
2. V § 2 ods. 7 sa slová „platných všeobecne záväzných právnych predpisov“ nahrádzajú slovami „osobitných predpisov1a)“ a za slovo „noriem“ sa vkladajú slová „alebo iných obdobných technických špecifikácií s porovnateľnými alebo prísnejšími požiadavkami“.

Poznámka pod čiarou k odkazu 1a znie:

„1a) Napríklad delegované nariadenie Komisie (EÚ) č. 305/2013 z 26. novembra 2012 , ktorým sa dopĺňa smernica Európskeho parlamentu a Rady 2010/40/EÚ, pokiaľ ide o zosúladené poskytovanie interoperabilného systému eCall v celej EÚ (Ú. v. EÚ L 91, 3.4.2013) v platnom znení, delegované nariadenie Komisie (EÚ) č. 885/2013 z 15. mája 2013 , ktorým sa dopĺňa smernica Európskeho parlamentu a Rady 2010/40/EÚ o inteligentných dopravných systémoch, pokiaľ ide o poskytovanie informačných služieb pre bezpečné a chránené parkovacie miesta pre nákladné a úžitkové vozidlá (Ú. v. EÚ L 247, 18.9.2013), delegované nariadenie Komisie (EÚ) č. 886/2013 z 15. mája 2013 , ktorým sa dopĺňa smernica Európskeho parlamentu a Rady 2010/40/EÚ, pokiaľ ide o údaje a postupy, ak je to možné, na poskytovanie bezplatných minimálnych univerzálnych dopravných informácií týkajúcich sa bezpečnosti cestnej premávky užívateľom (Ú. v. EÚ L 247, 18.9.2013) v platnom znení, delegované nariadenie Komisie (EÚ) 2017/1926 z 31. mája 2017, ktorým sa dopĺňa smernica Európskeho parlamentu a Rady 2010/40/EÚ, pokiaľ ide o poskytovanie informačných služieb o multimodálnom cestovaní v celej EÚ (Ú. v. EÚ L 272, 21.10.2017) v platnom znení, delegované nariadenie Komisie (EÚ) 2022/670 z 2. februára 2022, ktorým sa dopĺňa smernica Európskeho parlamentu a Rady 2010/40/EÚ, pokiaľ ide o poskytovanie informačných služieb o doprave v reálnom čase v celej EÚ (Ú. v. EÚ L 122, 25.4.2022).“.

1. V § 3 ods. 1 sa na konci pripája táto veta: „Špecifikácie ustanovujú osobitné predpisy1a).“.
2. V § 3 ods. 3 sa na konci pripájajú tieto slová: „s cieľom umožniť kontinuitu služby inteligentných dopravných systémov“.
3. V § 3 odseky 5 a 6 znejú:

„(5) Prioritnými oblasťami pre používanie špecifikácií sú

1. informačné služby inteligentných dopravných systémov a služby mobility inteligentných dopravných systémov,
2. cestovné služby inteligentných dopravných systémov, dopravné služby inteligentných dopravných systémov a služby inteligentných dopravných systémov v oblasti riadenia dopravy,
3. služby inteligentných dopravných systémov v oblasti bezpečnosti a ochrany cestnej premávky,
4. služby inteligentných dopravných systémov pre kooperatívnu, prepojenú a automatizovanú mobilitu.

(6) Rozsah prioritných oblastí je ustanovený v prílohe I k smernici Európskeho parlamentu a Rady 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (Ú. v. EÚ L 207, 6.8.2010) v platnom znení.“.

1. V § 3 sa vypúšťa odsek 7.
2. V § 5 ods. 3 sa doterajší odkaz 1 a poznámka pod čiarou k odkazu 1 označujú ako odkaz 1b a poznámka pod čiarou k odkazu 1b“.
3. V poznámke pod čiarou k odkazu 1b sa slová „zákona č. 317/2012 Z. z“ nahrádzajú slovami „neskorších predpisov“.
4. V § 5 odsek 4 znie:

„(4) Národné dopravné informačné centrum sprístupňuje dopravné informácie a služby inteligentných dopravných systémov v prioritných oblastiach verejnosti podľa prílohy III a IV k smernici Európskeho parlamentu a Rady 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (Ú. v. EÚ L 207, 6.8.2010) v platnom znení“.

1. V § 5 ods. 5 písmeno h) znie:

„h) Slovenská televízia a rozhlas,“.

1. V § 5 ods. 5 sa za písmeno h) vkladá nové písmeno i), ktoré znie:

„i) Úrad pre reguláciu sieťových odvetví,“.

Doterajšie písmená i) až k) sa označujú ako písmená j) až l).

1. V § 5 ods. 5 písmeno l) znie:

„l) prevádzkovateľ cestnej dopravy.4)“.

Poznámka pod čiarou k odkazu 4 znie:

„4) § 5 zákona č. 56/2012 Z. z. o cestnej doprave v znení neskorších predpisov.“.

1. Poznámka pod čiarou k odkazu 6 znie:

„6) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016) v platnom znení.

§ 5 písm. e) zákona č. 18/2018 Z. z. o ochrane osobných údajov a o zmene a doplnení niektorých zákonov.“.

1. V § 6 ods. 5 sa slovo „tridsiatich“ nahrádza číslom „14“.
2. § 6 sa dopĺňa odsekom 6, ktorý znie:

„(6) Údaje podľa odseku 1 sa pri spracúvaní anonymizujú; ak ich nie je technicky možné anonymizovať, pseudonymizujú sa.“.

1. V § 7 písm. a) sa za slovo „únie“ vkladajú slová „a poskytovateľmi dopravných informácií“ a vypúšťajú sa slová „pokiaľ sa neprijali žiadne špecifikácie,“.
2. V § 8 ods. 1 sa za slovom „centra“ vkladá čiarka a slová „právnickej osoby poverenej prevádzkou Národného dopravného informačného centra“ a za slovo „noriem“ sa vkladajú slová „alebo iných obdobných technických špecifikácií s porovnateľnými alebo prísnejšími požiadavkami“.
3. V poznámke pod čiarou k odkazu 8 sa slová „zákona č. 164/2008 Z. z“ nahrádzajú slovami „neskorších predpisov“.
4. V § 9 ods. 2 sa za slovo „normy“ sa vkladajú slová „alebo iné obdobné technické špecifikácie s porovnateľnými alebo prísnejšími požiadavkami“.
5. V§ 10 odsek 1 znie:

„(1) Ministerstvo uloží pokutu od 500 eur do 65 000 eur, ak prevádzkovateľ služieb neplní povinnosti podľa § 2 ods. 7 alebo § 4 ods. 1.“.

1. V prílohe č. 1 prvom bode úvodnej vete sa vypúšťa slovo „sú“.
2. V prílohe č. 1 prvom bode písm. a) až c) sa na začiatok vkladá slovo „sú“.
3. V prílohe č. 1 sa prvý bod dopĺňa písmenom m), ktoré znie:

„m) zaisťujú transparentnosť a dôveru.“.

1. V prílohe č. 1 druhom bode sa za písmeno l) vkladá nové písmeno m), ktoré znie:

„m) opatrením zaisťujúcim transparentnosť a dôveru opatrenie, ktorým sa napríklad zabezpečuje transparentnosť hodnotenia, aj vtedy, ak ide o environmentálne vplyvy, pri navrhovaní možností mobility,“.

Doterajšie písmeno m) sa označuje ako písmeno n).

1. Doterajší text prílohy č. 2 sa označuje ako prvý bod a dopĺňa sa druhým bodom, ktorý znie:

„2. Smernica Európskeho parlamentu a Rady (EÚ) 2023/2661 z 22. novembra 2023, ktorou sa mení smernica 2010/40/EÚ o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy (Ú. v. EÚ L, 2023/2661, 30.11.2023).“.

**Čl. II**

Tento zákon nadobúda účinnosť 21. decembra 2025.